52. schôdza NR SR - 6.deň - A. dopoludnia
Dátum: 2026-06-02
Poslanec: Plaváková, Lucia (PS)
Druh vystúpenia: Vystúpenie v rozprave

Pekne za slovo, pán predsedajúci. Podľa nového rokovacieho poriadku je možné sa kedykoľvek odhlásiť a znovu prihlásiť do rozpravy, čiže to sa stalo, nemusíme si meniť ani poradie. Čiže máme tu návrh zákona, ktorý sa týka prevencie kriminality a ja som si teda pozrela aj dôvodovú správu, kde sa uvádza, že cieľom predkladaného návrhu zákona je zavedenie profesionalizácie a systematizácie preventívnych činností v Slovenskej republike. Vytvorením právneho rámca pre akreditáciu preventívnych programov v oblasti prevencie kriminality a inej protispoločenskej činnosti sa vytvára predpoklad pre odborné posudzovanie ich obsahu a kvality, ako aj pre transparentné poskytovanie podpory zo strany štátu. No a, kolegovia, kolegyne, ja mám teda pochybnosti o schopnosti Ministerstva vnútra v odbornom posudzovaní preventívnych programov. Lebo teraz v praxi vidíme teda, akým spôsobom k tomu Ministerstvo vnútra pristupuje práve pri tom preventívnom kamióne, keď to tak môžeme nazvať, roadshow Ministerstva vnútra, ktorá, ak sa nemýlim, ak som dobre našla informácie, stála 744 000 €, ale možno ma doplníte. Prečo mám pochybnosti? Pretože sa k tomuto preventívnemu programu vyjadrujú teda aj odborníci a odborníčky. Voči tejto kampani sa ohradila napríklad predsedníčka Slovenskej únie špeciálnych a inkluzívnych pedagógov Svetlana Sytová. Podľa nej tento projekt využíva vizuálne a zvukové podnety, ktoré môžu deti traumatizovať. Kritizovala napríklad simulácie užívania drog, zobrazenia týraných zvierat či scén šikany. A teraz ju citujem: „Cieľ môže byť ušľachtilý, ale spôsob, ktorý si rezort vnútra vybral, je mimoriadne nebezpečný a neprofesionálny. Žiadna prevencia nemôže obsahovať prvky, ktoré môžu byť zdrojom traumatizácie alebo šoku našich detí,“ uviedla. A zdôraznila teda, že prevencia má podľa odborníkov pomáhať a nie ohrozovať duševné zdravie mladých ľudí, čo je teda logické. To by asi mal byť cieľ preventívnych programov a obzvlášť, keď sa dotýka detí. A teraz, keď sa pozrieme na to, ako teda vyzerá v praxi prevencia v podaní Ministerstva vnútra, tak ako potom bude vyzerať aj to odborné posudzovanie preventívnych programov? Lebo keď samo Ministerstvo vnútra takýmto spôsobom organizuje vlastný preventívny program, tak ako potom budú vyzerať aj tie akreditácie a samotná prevencia kriminality v praxi. Lebo to nie je všetko, však tie početne medializované informácie o jednom z aktérov tohto programu René Rendy, občianskym menom René Strauss, sú tiež teda úžasným príkladom toho, ako k tomu naozaj odborne pristupovať. Človek, ktorý bol obvinený z drogovej kriminality. A nielen to, on bol obvinený aj z trestného činu založenia, zosnovania a podpory zločineckej skupiny, o čom pán vážny podpredseda parlamentu Tibor Gašpar tiež niečo vie, ale teda jemu pomohla tristošesťdesiattrojka, to sa pánovi Tiborovi Gašparovi nestalo. No a teda tento pán, ktorého ja teda veľmi nepoznám, ale v podstate som ho spoznala vďaka tomuto krásnemu preventívnemu programu Ministerstva vnútra. Ale teda som si dohľadala, že on má také pesničky, ktoré sa veľmi hodia k tejto prevencii. Napríklad pieseň Pivko: Mám ťažké chvíle a život ma moc hnevá. Vtedy dobre ja viem, že reset malý treba. Keď sa mi nič nechce a práca ma neťahá a pak ísť na pivko, na pivo mi už v hlave máva. A neviem, či to je teda tá forma prevencie, ktorú chceme deťom odovzdávať, alebo pieseň Piatoček: Dneska je piatoček, už sa teším na večer, vychladená vodečka ma na bare čaká. Spolu sa bavíme, spolu všetci pijeme. Čajky nás čakajú pri bare. Tak, to je super. Akože prevencia perfektná. Toto by som presne chcela, aby moje dieťa počúvalo, akože v rámci preventívneho programu. Ja niekedy nerozumiem, že my v akej absurdnej realite žijeme, že toto vzišlo z Ministerstva vnútra, ktoré si zazmluvnilo tohto človeka na prevenciu, požiadaj k deťom. Čakaj, no a no. A mne sa zdá, že som zachytila, že ešte on sa tak vyhováral, že však to akože voda, vodečko, že to nie je ako alkohol. Áno, áno, áno. Ako čajky, áno, to sú vtaštičky. No, čiže mám v dôsledku toho, čo tu sledujeme a čo sa tu deje, naozaj veľmi vážne pochybnosti o tom, ako Ministerstvo vnútra vie napĺňať tieto svoje úlohy ohľadom prevencie kriminality. Ale nielen táto veľmi medializovaná kauza, o ktorej určite ešte odznie v tomto pléne dnes zopár slov, ale teda vo vzťahu k prevencii kriminality ma zaujal aj celý prípad okolo verejného ochrancu práv, kedy teda minister vnútra dal vyjadrenie do verejnosti, ktoré podnietilo k nenávistným prejavom voči verejnému ochrancovi práv a jeho úradu. Ten úrad musel byť zatvorený. Verejný ochranca práv a jeho zamestnanci museli dostať policajnú ochranu. A teda to mi tiež nepríde ako veľmi vhodný spôsob prevencie kriminality, keď samotný minister vnútra vytvára situáciu, v ktorej verejný ochranca práv musí čeliť takýmto nenávistným útokom. Je ohrozená jeho bezpečnosť v dôsledku konania ministra vnútra, ktorý má zabezpečovať bezpečnosť ľudí na Slovensku a robí pravý opak. Čiže tých pochybností okolo toho, ako vie vôbec túto svoju úlohu, jednu zo základných úloh, napĺňať minister vnútra, mám veľa. Rovnako už aj včera tu čiastočne odznelo. Kolegyňa Števová to spomínala, prevencia kriminality a ženy zažívajúce násilie. Škoda, že tu teda pán minister vnútra nie je, lebo mňa by naozaj zaujímalo, čo v tejto oblasti robí. To by možno aj pani Straku Sakovú mohlo zaujímať. Pretože my sme boli na stretnutí s policajnou prezidentkou, ktorá nám sama povedala, že teda vnímajú a vidia nárast domáceho násilia, ktoré v mnohých prípadoch končí až smrťou žien. Za minulý rok ich zomrelo rukami partnerov alebo expartnerov sedemnásť. Sedemnásť žien bolo zabitých mužmi, slovenskými mužmi na Slovensku. Ženy sa necítia doma, vo svojom prostredí, kde by sa mali cítiť najbezpečnejšie, bezpečne. A to, čo počúvame, keď chodíme po celom Slovensku a stretávame sa práve či už s organizáciami, ktoré sa venujú ženám zažívajúcim násilie, v samotných intervenčných centrách, je naozaj hrôza. Štát v tomto dlhodobo zlyháva a minister vnútra nerobí nič, aby sa toto, a to sa tiež týka napríklad aj ochrany detí. Lebo nedávno sme tu mali prípad, kedy práve dieťa nahlásilo, že dochádza k násiliu v jeho domácnosti medzi jeho otcom a jeho partnerkou, prišla polícia, dali im vyplniť dotazník, odišli. A na druhý deň ten muž tú ženu, ktorá bola tehotná, zabil. Nožom, ktorý podľa teda medializovaných informácií potom ešte podal tomu chlapcovi do ruky. A my sme sa napríklad zaujímali aj, že ako štát pristupuje k týmto deťom a ako im ponúka aj následnú ochranu, keď zažijú takúto absolútnu hrôzu, lebo tie deti nemajú zabezpečenú ani psychologickú starostlivosť. Nič. Sme sa presne na tom stretnutí na Policajnom prezídiu na to pýtali. Čiže štát zlyháva nielen v tej samotnej prevencii tej kriminality, lebo toto je tiež príklad podľa mňa par excellence, ale aj v následnej starostlivosti o tie deti, ktoré potom majú celoživotné následky a sami sa môžu dostať tiež aj do toho cyklu násilia, ktoré nikto neprerušil. A myslím si, že naozaj minister vnútra v tomto úplne zlyháva. Ja som nevidela za pôsobením ministra vnútra Matúša Šutaja Eštoka žiadne aktivity, ktoré by sa venovali tejto alarmujúcej situácii žien zažívajúcich násilie. Ale hlavne, že sa tu venuje na pomaly každej druhej tlačovke čurilovcom a svojim vlastným kauzám a súdnym sporom. Čo je mimoriadne smutné, pretože tu máme závažné problémy, ktorými trpia tí najzraniteľnejší ľudia, vrátane detí na Slovensku. Ale minister vnútra má teda iné starosti. A je to smutný obraz, ktorý vytvára nielen sám o sebe, ale žiaľ aj o samotnom Ministerstve vnútra a celom tom rezorte, pretože ho vedie. A teda mal by čo robiť, keby sa venoval týmto skutočným problémom, ktoré tu máme dennodenne. Dennodenne niekto na Slovensku trpí práve v dôsledku násilia v domácom, v rodinnom prostredí. A ja neviem, na čo ešte čaká alebo čo ešte potrebuje, aby začal konať, lebo už včera, už predvčerom bolo neskoro, už veľmi dávno bolo neskoro. A ešte aj keď tu predkladáme návrhy zákonov, ktoré by pomohli, tak ani to nie sú schopní sú to koaliční poslanci a poslankyne podporiť. A to sme ich už aj vyzývali, však tak, keď teda nemôžu hlasovať za opozičné návrhy, tak nech si ich kľudne okopírujú a predložia ich ako vlastné. Ale nie, lebo to ich nezaujíma, pretože majú úplne iné veci na starosti, a to nie prevenciu kriminality, ale napríklad vo vzťahu ku korupcii. To je ako podpora kriminality. Veď ja už som tu o tom hovorila aj včera v súvislosti so zákonom, novelou o priestupkoch. Že sa tu v dôsledku novely trestných kódexov a znižovaním, či už samotných trestných sadzieb, skracovaním premlčacích dôb, navyšovaním tých výšok škôd vytvorila situácia, ktorá pozýva práve ku kriminalite. Však vidíme, akí vysmiati vychádzajú zo súdnych siení tí páchatelia. Už odsúdení, vysmiati. Takže aká prevencia kriminality? A ako môžeme mať dôveru v to, že Ministerstvo vnútra dokáže vôbec zastrešovať, akreditovať programy, ktoré reálne budú pomáhať, keď vidíme, čo robia v praxi. Ja by som rada od ministra vnútra k tomu niečo počula. Dnes tu teda nie je, ale aj tak podľa mňa by sme sa nič nedozvedeli, lebo však videli sme včera jeho vystúpenie. Na naše vecné argumenty nereagoval a začal tu splietať niečo, o čom sme vôbec my nehovorili. Lebo to je on proste, klasický internetový troll. Ale my tu máme naozaj vážne problémy, ktoré by všetkých mali trápiť, a obzvlášť ministra vnútra. Obzvlášť, lebo áno, jeho by mala zaujímať tá prevencia tejto závažnej kriminality, ktorá nám bobtná tu na Slovensku. ===== Tu máme naozaj vážne problémy, ktoré by všetkých mali trápiť a obzvlášť ministra vnútra. Obzvlášť, lebo áno, jeho by mala zaujímať tá prevencia tejto závažnej kriminality, ktorá nám bobtná tu na Slovensku, v dôsledku ktorej trpia ženy, deti aj muži. Celé rodiny. Praj ochrancovia rodín, a kde sú, keď trpia deti v násilných partnerských vzťahoch? Kde sú? Ani jeden náš návrh na ochranu detí ste nepodporili. Ani jeden. Tak mi tu nehovorte nič o tom, že vy chránite deti a rodiny a podobne. Vás to vôbec nezaujíma. Vôbec. A vidíme to tu dennodenne. Mohol by som to takto donekonečna pokračovať, ale neviem, či vôbec má akýkoľvek zmysel na vás apelovať. Tu pomôže jedine to, keby tam na čele tohto rezortu bol niekto iný. A žiaľ, taký človek sa ani nenachádza v tejto koalícii a ja pevne verím, že ten rezort sa dostane čoskoro, najneskôr po voľbách, do rúk človeka, ktorému bude záležať naozaj na tom, aby sa riešili tieto závažné problémy a nie jeho pomsta a hlúpe spory a trollovanie spoločnosti a všetkých naokolo. Tak to by som chcela pre tie všetky obete, ktoré dnes trpia a ktoré ministra vnútra absolútne nezaujímajú, ale že vôbec ani žiadna prevencia kriminality spáchanej na ženách a deťoch. To by som si želala, aby na čele toho rezortu bol človek, ktorého toto bude zaujímať a nie čurilovci. Tým deťom je to jedno, tieto jeho blbosti. Aj tým ženám, ktoré trpia. Fakt si zaslúžia niekoho iného. Matúš Utajštek sa nikdy nemal stať ministrom vnútra. A žiaľ, to vidíme, tie dôvody dennodenne. Ďakujem na vaše vystúpenie.